armvectores/hy_wikipedia_2023 huggingface dataset:
Խաղաղության Նոբելյան կենտրոն

Խաղաղության Նոբելյան կենտրոն (նորվ.՝ Nobels Fredssenter), կենտրոն Նորվեգիայի մայրաքաղաք Օսլոյում, որտեղ ներկայացված են Խաղաղության Նոբելյան մրցանակի գաղափարներն ու մրցանակաբաշխությունները։ Կենտրոնը նաև միջավայր է, ուր մշակութային ու քաղաքական ուժերը կազմակերպում են քննարկումներ խաղաղության, պատերազմի, կոնֆլիկտների հանգուցալուծման թեմաների շուրջ։
Կենտրոնը ներկայացնում է Խաղաղության Նոբելյան մրցանակի թեկնածուներին, նրանց աշխատանքները։ Այնտեղ ներկայացված են նաև Ալֆրեդ Նոբելի և Նոբելյան մրցանակաբաշխությունների պատմությունը։ Դա կատարվում է ինտերակտիվ տեխնոլոգիաների, մուլտիմեդիայի կիրառմամբ, ցուցահանդեսների, համերգների, բանավեճերի, համաժողովների, ներկայացումների, էքսկուրսիաների կազմակերպմամբ։

Խաղաղության Նոբելյան կենտրոնը Նոբելյան մրցանակաբաշխության համակարգի մի մասն է, որ զարգանում է Նոբելյան հիմնադրամի միջոցներով։ Կենտրոնը բացվել է 2005 թվականին Նորվեգիայի թագավոր Հարալդ V-ի կողմից։ Կենտրոնի բացման արարողությանը ներկա են գտնվել Նորվեգիայի և Շվեդիայի թագավորական ընտանիքները, ինչպես նաև Խաղաղության Նոբելյան մրցանակի դափնեկիր, քենիացի քաղաքական ակտիվիստ Վանգարի Մաթայը։ Նույն թվականից կենտրոնի առաջին տնօրենն է դարձել Բենտ Էրիքսենը, խորհրդի քարտուղարը` Ջեյր Լանդեսթադը։ 2009 թվականի հոկտեմբերի 1-ի տվյալներով կենտրոն է այցելել ավելի քան 400.000 այցելու։
Կենտրոնը գտնվում է Օսլոյի Արևմտյան երկաթուղային կայարանի մոտ, որը կառուցվել է 1872 թվականին և շահագործվել մինչև 1989 թվականը։ Հարևանությամբ գտնվում է Օսլոյի քաղաքային խորհուրդը, որը ամեն տարվա դեկտեմբերի 10-ին` Ալֆրեդ Նոբելի մահվան օրը, զբաղեցնում է Խաղաղության Նոբելյան մրցանակի կենտրոնը։
Խաղաղության Նոբելյան կենտրոնը ֆինանսավորվում է Նորվեգիայի մշակույթի նախարարության կողմից, ինչպես նաև հովանավորների և անդամավճարների միջոցով։ Ժամանակավոր ցուցահանդեսները ամբողջովին ֆինանսավորվում են։


== Տես նաև ==
Նոբելյան հիմնադրամ


== Ծանոթագրություններ ==


== Արտաքին հղումներ ==
Պաշտոնական կայք
Սաութուեսթ (ազգային պարկ)

Սաութուեսթ(անգլ.՝ Southwest National Park), ազգային պարկ Թասմանիայի հարավ–արևմտյան մասում՝ Հոբարթից 90 կմ արևմուտք։
1955 թվականին ստեղծվեց Լեյք–Պեդդեր ազգային պարկը, որը ներառում էր Պեդդեր լիճը և նրան հարակից տարածքը։ 1970–ական թվականներին մի քանի պատնեշների կառուցումից հետո հեղեղվեց ավելի մեծ տարածք, որի հետևանքով լճի փոխարեն առաջացավ ջրամբար։
Այսօր Սաութուեսթ ազգային պարկի տարածքը ընդլայնվել է մինչև ափը և զբաղեցնում է 6182 կմ² տարածք։ Չնայած, որ մարդիկ այստեղ ապրել են շուրջ 25 տարի առաջ, բնությունը մինչ օրս ենթարկվում է մարդու ազդեցությանը։ Ազգային այգու լանդշաֆտում քիչ են անտառները, գերակշռում են տափաստանները։ Ազգային պարկում ապրում են ոսկեփոր թութակները, որոնց թիվը հասնում է 150–200–ի։ Այգու բուսականությունը բնորոշ է կղզիների բուսականությանը։
Հյուսիս–արևելքում գտնվում են Ստիքսյան և Վերին Ֆլորենտինյան հովիտները, որտեղ գերակշռում են նախնադարյան անտառները։
Կղզու կազմի մեջ են մտնում Թասմանիայի հարավային ափի մոտ գտնվող փոքր կղզիները՝ Մաթսայկերը, Դե–Վիտտոն, Ֆլաթ–Ուիթչը, Լուիզան և այլն։


== Պատկերասրահ ==

		
		


== Արտաքին հղումներ ==
Սաութուեսթ ազգային պարկի կայքը Archived 2008-06-05 at the Wayback Machine.
Parks and Wildlife Service, Tasmania - Southwest National Park Archived 2008-10-12 at the Wayback Machine.
Walking the South-West
Տիգրան Արփիարյան

Տիգրան Փիլիպպոսի Արփիարյան (1854, Ստամբուլ, Օսմանյան կայսրություն - 1914), հայ հրապարակախոս։
Արփիար Արփիարյանի փոքր եղբայրը։
Ծնվել է Օրթագյուղում։ Նախնական կրթությունն ստացել է տեղի Թարգմանչաց վարժարանում, ապա միաժամանակ պատրիարքարանում պաշտոնավարելուց հետո, նվիրվել է խմբագրական աշխատանքի։ 1885-1886 թվականներից աշխատակցել է «Արևելքին», «Մասիսին», ստորագրելով հրապարակախոսական հոդվածներ և մի շարք նովելներ։ Խմբագրել է «Մասիս» և «Արևելք» պարբերականները։


== Ծանոթագրություններ ==
Կարկառի գավառակ

Կարկառ, գավառակ Փոքր Հայքում, իսկ ապա Արևմտյան Հայաստանում, Խարբերդի վիլայեթում։ Գտնվում էր Մալաթիա քաղաքից Կենտրոնը Կարկառ (Քյախթա) գյուղաքաղաքն էր։


== Պատմություն ==
1086 թվականին սելջուկ տիրակալ Մելիքշահի ժամանակ գավառակը ձևավորվեց որպես կիսանկախ մուսուլմանական ֆեոդալական իշխանության։ Մինչև 1829 թվականը գավառակը մտնում էր Մարաշի փաշայության կազմի մեջ, իսկ այնուհետև՝ Մալաթիա նահանգի մեջ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Առաջին փորձությունները

«Առաջին փորձությունները» (ռուս.՝ «Первые испытания»), պատմահեղափոխական երկսերիանոց կինոնկար, որը նկարահանվել է Յակուբ Կոլասի «На ростанях» եռագրության հիման վրա 1960-1961 թվականների «Բելառուսֆիլմ» կինոստուդիայում ռեժիսոր Վլադիմիր Կորշ-Սաբլինի կողմից։
Առաջին սերիայի պրեմիերան կայացել է 1960 թվականի հուլիսի 28-ին, երկրորդ սերիայինը՝ 1961 թվականի սեպտեմբերի 4-ին։


== Սյուժե ==
Ֆիլմը նվիրված է 1905-1907 թվականների ռուսական հեղափոխության իրադարձություններին։ Ի տարբերություն Յակուբ Կոլասի բնօրինակ ստեղծագործության՝ ֆիլմում ներկայացվել են նոր հերոսներ, որոշ չափով փոխվել է իրադարձությունների ժամանակագրությունը, հերոսների արարքների մոտիվացիան, և, ընդհանուր առմամբ, սյուժեն։ Երիտասարդ ինտելիգենտ Անդրեյ Լոբանովիչը գնում է որպես ուսուցիչ աշխատելու բելառուսական Տելշինո գյուղում։ Այստեղ Ա. Լոբանովիչը ֆիկտիվ ամուսնանում է հեղափոխական Օլգա Անդրոսովայի հետ։ Յադվիսյան, որին սիրում է Անդրեյը, համաձայնում է սպասել նրա ամուսնալուծությանը։ Ուսուցիչների ապօրինի համագումարում Ա. Լոբանովիչին ձերբակալում են։ Յադվիսյան ցանկանում է երջանիկ ընտանեկան կյանք առանց քաղաքական ցնցումների և խնդրում է Անդրեյին մոռանալ իր մասին։ Անդրեյի հետ միասին աքսորավայր է մեկնում Օլգա Անդրոսովան։ Նկարահանող խմբի ստեղծագործական հաջողությունների թվում քննադատները նշում են ֆիլմի պատկերային լուծումը՝ բելառուսական բնության նատուրալ դրվագները, որոնք մոտ են կոլասովյան արձակի ոճին։ Նշվում է նաև Ա. Կիստովի (հայր Վլադիմիր) և Գլեբ Գլեբովի (ատենադպիր Բուտյանովսկի)։


== Դերերում ==
Էդուարդ Իզոտով – Անդրեյ Լոբանովիչ
Նատալյա Կուստինսկայա – Յադվիսյա
Ելենա Կոռնիլովա – Օլգա Անդրոսովա
Իվան Շատիլո – Գլեբ
Յուրի Դեդովիչ – Սադովիչ
Նիկոլայ Երյոմենկո (ավագ) – Տոդորիկ
Վիկտոր Տարասով – Աքսեն Կալ
Ալեքսանդր Կիստով – (հայր Վլադիմիր)
Գլեբ Գլեբով – (ատենադպիր Բուտյանովսկի)


== Նկարահանող խումբ ==
Սցենարի հեղինակ՝ Արկադի Կուլեշով, Մաքսիմ Լուժանին
Ռեժիսոր՝ Վլադիմիր Կորշ-Սաբլին
Բեմադրող օպերատոր՝ Անդրեյ Բուլինսկի
Կոմպոզիտոր՝ Եվգենի Գլեբով
Բեմադրող նկարիչներ՝ Վլադիմիր Բելոուսով, Յուրի Բուլիչև


== Ծանոթագրություններ ==


== Արտաքին հղումներ ==
«Առաջին փորձությունները» ֆիլմը «Энциклопедия отечественного кино» կայքում
«Առաջին փորձությունները»(անգլ.) ֆիլմը Internet Movie Database կայքում
Չոր, խիստ ցամաքային կլիմա

Չոր, խիստ ցամաքային կլիմա, ՀՀ-ում ձևավորվում է Արարատյան գոգավորության մինչև 1000 մ բարձրություններում։ Ձմեռը ցուրտ է, գերակշռում են սառնամանիքային եղանակները, հունվարին օդի միջին ջերմաստիճանը -4 °C է, նվազագույնը՝ -33 °C: Հաստատուն ձնածածկույթ առաջանում է ոչ ամեն տարի։ Գարունը կարճատև է, մեղմ, ամառը՝ տևական (4-5 ամիս), շոգ, չոր՝ արևոտ եղանակների գերակշռությամբ։ Հուլիս-օգոստոսին օդի միջին ջերմաստիճանը 26 °C է, առավելագույնը՝ 42 °C: Աշունը մեղմ է, տևական, տաք՝ անհողմ եղանակների գերակշռությամբ։ Անսառնամանիք ժամանակաշրջանը 230 օր է, 0 °C-ից բարձր ջերմաստիճանների գումարը՝ 4600 °C, տարեկան տեղումները՝ մինչև 300 մմ։ Լանդշաֆտը անապատային և կիսաանապատային է։ Մշակում են ջերմասեր բանջարաբոստանային բույսեր և ծառատեսակներ՝ դեղձենի, ծիրանենի, խաղող և այլն։
Փֆրոնտեն

Փֆրոնտեն (գերմ.՝ Pfronten), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 7933 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 62,22 կմ²։ Պաշտոնական կոդ՝ 09 7 77 159։
Կոմունան ստորաբաժանվում է 13 գյուղական շրջանների։


== Եղբայր-քաղաքներ ==
 Տուարի (Ֆրանսիա, 2001 թվական)


== Ծանոթագրություններ ==


== Արտաքին հղումներ ==
Պաշտոնական կայք
Օխոչեե (գյուղ, Նովովոդոլաժսկի շրջան)

Օխոչեե (ուկրաիներեն՝ Охоче), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Օխոչեե գյուղում բնակվում էր 1 704 մարդ։ Բնակավայրը զբաղեցնում է 4,75 կմ² տարածք։ Բնակչության խտությունը կազմում էր 358,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվիանա-Ռոստիանի

Սվիանա-Ռոստիանի (վրաց.՝ სვიანა-როსტიანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1580 մետր բարձրության վրա։ Շրջկենտրոն Դուշեթից հեռու է 72 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Բռնկվող աստղեր

Բռնկվող աստղեր կամ UV Կետի տիպի աստղեր, փոփոխական աստղեր, կտրուկ և ոչ պարբերաբար իրենց լուսատվությունը մեծացնում են մի քանի անգամ՝ տատանվելով ռադիոալիքներից մինչև ռենտգենյան ճառագայթներ։


== Նկարագրություն ==
Բռնկվող աստղերը խամրած կարմիր թզուկներ են՝ ոչ մեծ զանգվածով, երբեմն նշվում են բռնկումներ շագանակագույն թզուկների վրա։ Իրենից ներկայացնում է ամենաբազմազան փոփոխական աստղերի կարգ, սակայն անփայլության պատճառով նրանցից շատ քչերն են հայտնի և բոլոր հայտնի բռնկվող աստղերը գտնվում են ավելի քան 60 լուսատարի հեռավորության վրա։ Արեգակին մոտ գտնվող բոլոր աստղերը, այդ թվում նաև Proxima Centauri - ն, DX Cancri - ն և Wolf 359 - ը պատկանում են այս կարգին։


== Բռնկումներ ==
Բռնկումները կարող են տևել մեկ րոպեից մինչև մի քանի ժամ։ Բռնկումների միջև միջին ինտերվալը կազմում է մեկ ժամից մինչև 10 օր։ Բռնկման սկիզբը ավելի արագ է տեղի ունենում, քան մարումը, աստղը կարող է իր փայլը մի քանի անգամ մեծացնել մի քանի վայրկյանի ընթացքում։ Բռնկաման ժամանակ կտրուկ փոխվում է աստղի սպեկտորը՝ կապույտ և ուլտրամանուշակագույն տիրույթներում հայտնվում են անընդհատ ճառագայթման սպեկտրեր։ Աստղային բռնկումների երևույթը բացատրվում է ինֆրակարմիր ֆոտոնների էներգիայի աճմամբ՝ Քոմփթոնի էֆեկտով («արագ էլեկտրոնների հիպոթեզ») արագ էլեկտրոնների հետ հետադարձ բախման ընթացքում։


== Արեգակի բռնկումներ ==
Ենթադրվում է, որ Արեգակի բռնկումները ունենում են մոտավորապես նույն բնույթը, չնայած ավելի թույլ են։ Ընդ որում, Արեգակի բռնկումերը թույլ են ոչ միայն իրենց հարաբերական մեծությամբ (Արեգակը զգալիորեն ավելի վառ է, քան կարմիր թզուկները, որոնք ներկայացնում են UV Կետի տիպը), այլ նաև բռնկման ժամանակ արձակած էներգիայի քանակով։


== Ծանոթագրություններ ==
Տեպլուխա

Տեպլուխա (ռուս.՝ Теплуха), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայոց ցեղասպանության հուշարձան (Կրակով)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար-հուշակոթող Լեհաստանի Կրակով քաղաքի Սուրբ Նիկոլայի եկեղեցու բակում։


== Պատմություն ==
Խաչքար-հուշակոթողը տեղադրվել է 2004 թվականի ապրիլի 17-ին՝ 1915 թվականի Հայոց ցեղասպանության, ինչպես նաև 1921-1944 թվականներին ուկրաինական ազգայնականների կողմից սպանված հայ և լեհ զոհերի հիշատակին։ Հուշարձանը կառուցվել է լեհահայ համայնքի և Կրակովի վանքի վարդապետ Թադեուշ Իսահակյան-Զալեսկիի նախաձեռնությամբ։ Բացման արարողությանը ներկա են գտնվել շուրջ 400 մարդ՝ Լեհաստանում ՀՀ դեսպանի, կարդինալ Ֆրանցիսկ Մաչարսկիի գլխավորությամբ։
Լեհաստանի խորհրդարանը Հայոց Ցեղասպանությունն ընդունել է 2005 թվականին։


== Ծանոթագրություններ ==


== Արտաքին հղումներ ==
Կրակովում ցեղասպանության հուշարձանի բացման արարողության տեսանյութը
Պողոս առաքյալի նամակը հռոմեացիներին

Պողոս Առաքյալի նամակը Հռոմեացիներին (գրաբար` Թուղթ առ Հռոմեացիս), Հռոմի քրիստոնեական համայնքին Պողոս առաքյալի կողմից գրված նամակ, որը զետեղված է Աստվածաշունչ մատյանի Նոր Կտակարանի մեջ` կազմելով նրա վեցերորդ գիրքը։ Հաճախ անվանվում է նաև Պողոսի Ավետարան։


== Նամակի հեղինակը ==
Աստվածաբանների ինչպես նաև ժամանակակից ուսումնասիրողների ճնշող մեծամասնությունը ընդունում է, որ այն իրապես պատկանում է Պողոս առաքյալի գրչին։


== Գրության թվականը ==
Գրվել է շուրջ 55-57 թթ.։


== Նամակի բովանդակությունը ==
Այն Նոր Կտակարանում զետեղված Պողոսի անունով հասած նամակներից ամենաերկարն է և կարևորագույն նշանակություն է ունեցել քրիստոնեական աստվածաբանական համակարգի ձևավորման համար։ Քրիստոսի հարությունից մի քանի տարի անց քրիստոնեությունն արդեն սկսել էր արմատավորվել Հռոմում։ Պողոսը, որ Աստծուց էր ստացել հեթանոսների մեջ քարոզելու առաքելությունը, ուզում էր գնալ նաև Հռոմ և մինչև Իսպանիա։ Այս նամակով, կարելի է ասել, Պողոսը հող է նախապատրաստում Հռոմ այցելության համար։ Նամակի հիմնական նպատակն է՝ բացահայտել հավատի և շնորհի դերը քրիստոնյա մարդու կյանքում, ինչպես նաև հաշտեցնել Հռոմում գտնվող քրիստոնեական երկու խմբավորումներին՝ հրեա քրիստոնյաներին և հեթանոսությունից դարձի եկածներին, որոնք էլ հենց նամակի հասցեատերերն են։ Հռոմի եկեղեցուն ուղղած ողջույնի խոսքից և հավատացյալների համար աղոթելուց հետո Պողոսն իր նպատակը հստակորեն հայտնում է նամակի սկզբում՝ ասելով. «Աստված մարդկանց արդար է համարում իրենց հավատով, որպեսզի հավատան, ինչպես որ գրված է. “Արդարն իր հավատով է փրկվելու”» (1։17)։ Ամբողջ մարդկությունը՝ հրեա, թե հեթանոս, պետք է արդարանա Աստծու առաջ, որովհետև բոլորն էլ գտնվում են մեղքի իշխանության տակ։ Աստծու համար արդար ենք համարվում Հիսուս Քրիստոսի հանդեպ մեր ունեցած հավատով։ Պողոսն այնուհետև նկարագրում է նոր կյանքը, որ մարդը ձեռք է բերում Քրիստոսին միանալով։ Հավատացյալն Աստծու հետ խաղաղություն է ունենում և մեղքի ու մահվան իշխանությունից ազատագրվում Աստծու Հոգու շնորհիվ։ 5-8-րդ գլուխներում Պողոսը բացատրում է Աստծու Օրենքի նպատակը և Աստծու Հոգու զորությունը հավատացյալի կյանքում։ Առաքյալը քննում է այն հարցը, թե հրեաներն ու հեթանոսները ի՛նչ տեղ են գրավում Աստծու ծրագրի մեջ։ Նա եզրակացնում է, որ հրեաների կողմից Քրիստոսի մերժվելն Աստծու ծրագրի մի մասն էր կազմում, որպեսզի Հիսուս Քրիստոսի միջոցով ամբողջ մարդկությունն արժանի լիներ Աստծու շնորհին։ Պողոսը հավատում է, որ հրեաները մշտապես չեն մերժելու Հիսուսին, և կգա մի ժամանակ, երբ կընդունեն նրան։ Եվ, վերջապես, Պողոսը գրում է, թե ինչպիսին պիտի լինի քրիստոնյայի կյանքը՝ հիմնված սիրո սկզբունքի վրա։ Առաքյալը քննում է զանազան հարցեր, ինչպես՝ Աստծու պաշտամունքը և ծառայությունը, քրիստոնյաների պարտավորությունները պետության և իրար նկատմամբ, ինչպես նաև խղճի վերաբերյալ այլ հարցեր։
Նամակն ավարտվում է անձնական պատգամներով և գոհաբանական խոսքերով։


== Նամակի կառուցվածքը ==
Նախաբան և հիմնական մտածում (1.1-17)
Մարդու փրկության կարիքը (1.18-3.20)
Աստծու փրկության ծրագիրը (3.21-4.25)
Նոր կյանք Քրիստոսով (5.1-8.39)
Իսրայելի ժողովուրդն Աստծու ծրագրի մեջ (9.1-11.36)
Քրիստոնեական կենցաղ (12.1-15.13)
Եզրակացություն և բարևներ (15.14-16.27)


== Արտաքին հղումներ ==
Թուղթ առ Հռոմեացիս աշխարհաբար արևելահայերեն թարգմանությամբ
Սարկավագագիրք
Մոլդովայի հուշադրամներ

Հիշատակային և հոբելյանական մետաղադրամները (կամ պարզապես՝ հուշադրամներ) թողարկվում են Մոլդովայի Ազգային բանկի կողմից՝ սկսած 1996 թվականից։ Ի տարբերություն հիմնական շրջանառու մետաղադրամների՝ դրանք հատվել են ոչ թե դրամաշրջանառությունն ապահովելու նպատակով, այլ թողարկվել են ի հիշատակ պատմական և ժամանակակից նշանակալից իրադարձությունների և ունեն հավաքորդական և դրամագիտական նշանակություն։
Նշված մետաղադրամները պատրաստված են թանկարժեք (999 հարգի ոսկի, 925, 999 հարգի արծաթ) և ոչ թանկարժեք (նիկելապատ արույր) մետաղներից։ Ոսկե մետաղադրամները թողարկվել են 100 և 200 մոլդովական լեյ (L) անվանական արժեքով, արծաթե դրամները՝ 10, 20, 50, 100 լեյ, նիկելապատ արույրից՝ 10 լեյ։ Բոլոր մետաղադրամները հատվել են proof որակով։
Մոլդովայի Ազգային բանկի կողմից թողարկված առաջին հուշադրամն է «Անկախության 5-ամյակ» մետաղադրամը։ 
Մոլդովայում պետական դրամահատարանի բացակայության պատճառով Մոլդովայի Ազգային բանկի կողմից թողարկված հուշադրամները հատվում են արտերկրում։ Մոլդովայի Ազգային բանկը համագործակցել է հետևյալ դրամահատարանների հետ՝

 Մեծ Բրիտանիայի արքայական դրամահատարան,
 Չեխիայի դրամահատարան,
 Ռումինիայի դրամահատարան,
 Կրեմնիցայի դրամահատարան։


== Վիճակագրություն ==
2018 թվականի մարտի դրությամբ թողարկվել են մետաղադրամների 129 տեսակներ, այդ թվում 2-ը՝ նիկելապատ արույրից, 114-ը՝ արծաթից, 13-ը՝ ոսկուց։


== Պետականություն ==


== Ազգային պատմություն ==


== Ճարտարապետական և բնական հուշարձաններ ==


=== «Մոլդովայի վանքեր» շարք ===
«Մոլդովայի վանքեր» շարքի մետաղադրամները թողարկվել են 2000 թվականին (925 հարգի արծաթից) և 2012-2013 թվականներին (999 հարգի արծաթից) 50 լեյ անվանական արժեքով։
Դիմերեսը․ կենտրոնում՝ պետական զինանշանը, ներքևում՝ անվանական արժեքը, եզրերով՝ պետության անվանումը՝ ռումիներեն՝ «REPUBLICA MOLDOVA» և թողարկման տարեթիվը։
Դարձերեսը՝ համապատասխան կառույցի պատկերը, եզրով՝ վանքի անվանումը մոլդովերեն։ Դրամաշուրթը՝ հարթ, 2012-2013 թթ․ հուշադրամներինը՝ ատամնավոր։
Տեխնիկական բնութագրեր․ քաշը՝ 16.50 գ, տրամագիծը՝ 30.00 մմ։ Յուրաքանչյուրի հատված քանակը (ըստ տարեթվի)․ 2000 թ․՝ 1000 հատ, 2012-2013 թթ․՝ 2000 հատ։ Մետաղադրամները հատվել են Չեխիայի դրամահատարանում։


== Գրականություն ==


== Արվեստ ==


== Գիտություն ==


== Սպորտ ==


== Տես նաև ==
Մոլդովական լեյ


== Նշումներ ==


== Ծանոթագրություններ ==


== Գրականություն ==
Cuhaj G.S., Michael T.,  2018 Standard Catalog of World Coins 1901-2000 (45th Ed.), Iola, «Krause Publications», 2017, էջ 1572-1573 — 2384 էջ, ISBN 978-1-4402-4797-2։
Cuhaj G.S., Michael T.,  2018 Standard Catalog of World Coins 2001-Date (12th Ed.), Iola, «Krause Publications», 2017, էջ 930-933 — 1488 էջ, ISBN 978-1-4402-4798-9։


== Արտաքին հղումներ ==
Սան Ջուլիանո դի Պուլիա

Սան Ջուլիանո դի Պուլիա (իտալերեն՝ San Giuliano di Puglia), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1135 մարդ, բնակչության խտությունը կազմում է 28 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 86040, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 737517


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բելիչի (կղզի)

Անվան այլ կիրառումների համար տե՛ս՝ Բելիչի (այլ կիրառումներ)Բելիչի, Շանտարյան կղզեխմբի կղզի։ Մակերեսը մոտ 70 կմ2 է, երկարությունը 20 կմ է, լայնությունը՝ 1,5-ից 7 կմ։ Մայրցամաքից բաժանված է Լինդգոմի նեղուցով, հարևան Մալիյ Շանտար կղզուց՝ Օպասնի նեղուցով։ Կղզին պատված է խեժափիճու անտառով։
Բելիչիից 2-2,5 կմ արևմուտք գտնվում են Հյուսիսային, Միջին և Հարավային կղզիները։
Բելիչին հարևան կղզիների հետ միասին մտնում է «Շանտարյան կղզիներ» անունով բնության պետական արգելավայրերի կազմի մեջ։ 2013 թվականին Ռուսաստանի կառավարության հրամանով բացվել է «Շանտարյան կղզիներ» Ազգային պարկը, որի կազմի մեջ ևս մտնում է Բելիչի կղզին։


== Ծանոթագրություններ ==
Խոյեր

Խոյեր (Ovis), սնամեջ եղջերավորների ընտանիքի երկկճղակավոր, որոճող կենդանիների ցեղ։ Մարմնի երկարությունը՝ մինչև 160 սմ, քաշը՝ 40 - 200 կգ։
Արուներն ունեն խոշոր, ծանր պտուտակաձև եղջյուրներ, որոնց ծանրության շնորհիվ խոյերը գլուխը պահում են բարձր և քիչ ետ ընկած, հպարտ տեսքով։ Որոշ տեսակներ ունեն այտամորուք։ Ապրում են բաց տարածություններում, հիմնականում բարձր (մինչև 5, 5 հզ. մ բարձրության) լեռնային շրջաններում։ Սնվում են խոտաբույսերով։ Սեռահասուն են դառնում կյանքի երկրորդ տարում, ունենում են 1 - 2 ձագ։ Կյանքի տևողությունը 12 - 15 տարի է։ Օգտագործվում է միսը և մորթին։ Շատ վայրերում խոյերի քանակը խիստ կրճատվել է, և այժմ որսը մասամբ արգելված է։ Ընտանի ոչխարի նախնիներն են։
Ժողովածու (3077)

Ժողովածու 3077, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3077 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 19,4X13,8սմ  չափս։ Ձեռագիրը կազմված է 83 թերթից։ Գրված է միասյուն, նոտրգիրով։ Ունի կիսախարան, լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ 37բ (Կարապետ մահտեսի)։


== Բովանդակություն ==
Կանոնք Կ Պօլսոյ ժողովոյն։
Պատմութիւն ժողովոյն Եփեսոսի։
Պրոկղսի Ճառ։
Թուղթք (Կիւրեղ Աղէքսանդրացի, Նեստոր, Կելեստիանոս)։
Հարցմունք Աթանասի և պատասխանիք Կիւրղի Երուսաղէմացւոյ։


== Ծանոթագրություններ ==
Wham!

Wham!, Ջորջ Մայքլի և Էնդրյու Ռիջլիի դուետ, որը ստեղծվել է 1980 թվականին Լոնդոնում։ Ընդամենը երկու տարվա ընթացքում կոլեկտիվի յոթ սինգլները առաջին հորիզոնականներ են զբաղեցրել բրիտանական հիթ-շքերթներում։
Մայքլը և Ռիջլին միասին սովորել էին դպրոցում։ 1981 թվականին նրանք որոշել են ստեղծել The Executive խումբը, սակայն փորձը ձախողվել է։ Այն ժամանակ նրանք Wham! են անվանվել և սկսել են ելույթ ունենալ դուետով, ընդ որում Մայլքը պատասխանատու էր երաժշտության համար, իսկ Ռիջլին՝ իմիջի։ Նրանց առաջին սինգլը՝ «Wham Rap!»-ը (1982), արգելվել է ռադիոկայաններում անցենզուր բառերի պատճառով։ Շուտով հետևել է ևս մեկ գեդոնիստական սինգլ՝ «Young Guns (Go for It)», որի մեջ անդամներից մեկը համոզում է մյուսին հետաձգել հարսանիքը։
Չնայած նրանց աճող հռչակին դեռահաս աղջիկների մեջ, Wham!-ը 1983 թվականի վերջում կորչել են շոուի բիզնեսից․ Ռիջլին ավելի սեքսուալ իմիջի վրա էր աշխատում, իսկ Մայքլը՝ նոր ալբոմի, որի գովազդի համար 1984 թվականի մայիսին թողարկվել է «Wake Me Up Before You Go-Go» սինգլը։ Դա նրանց առաջին սուպերհիթն էր․ դա առաջին տեղ է զբաղեցրել ինչպես Մեծ Բրիտանիայում, այդպես էլ ԱՄՆ-ում։
1984 թվականը ավելի հաջողակ է եղել կոլեկտիվի պատմության մեջ։ Հուլիսին նրանք թողարկել են «Careless Whisper» բալադը, որը դարձել է ամռան խոշորագույն հիթ և եղել է աշխարհի գրեթե բոլոր հիթ-շքերթների բարձրագույն դիրքերում։ Այդ երգը կատարել է Ջորջ Մայքլը, թեև դա գրած էր Ռիջլիի հետ միասին։ Հոկտեմբերին Wham!-ը վերադարձել է Եվրոպայի հիթ-շքերթների առաջին հորիզոնականը «Freedom» սինգլով։
Սուրբ ծննդյան կապակցությամբ թողարկվել է բարեգործական սինգլ «Everything She Wants» և «Last Christmas» ստեղծագործություններով, իսկ 1985 թվականի ապրիլին Wham!-ը դարձել են առաջին արևմտյան սուպերաստղերը, ովքեր գաստրոլներով ելույթ են ունեցել կոմունիստական Չինաստանում։ Երբ նոյեմբերին թողարկվել է նրանց  «I’m Your Man» սինգլը, Մայքլը արդեն լուրջ մտածում էր սոլո կարիերայի մասին։ Նրանց հաջորդ սինգլը՝ «A Different Corner»-ը, պաշտոնապես ձայնագրվել է դուետի կողմից, բայց գովազդվել է որպես Մայքլի մենակատար աշխատանքը։
1985 թվականին, երբ դուետը եղել է իր գագաթնակետին, բրիտանական Mark Time Ltd. ընկերությունը թողարկել է Wham! The Music Box երաժշտային խմբագիրը ZX Spectrum համակարգիչների համար։1986 թվականին հայտարարվել է Wham! խմբի բաժանման մասին։ Խմբի հրաժեշտի համերգը կայացել է Լոնդոնի Ուեմբլի մարզադաշտում։ Իսկ հունիսին թողարկվել է նրանց վերջին սինգլը՝ «The Edge of Heaven»-ը։ Ջորջ Մայքլի սոլո կարիերան հաջող էր այն ժամանակ, երբ Ռիջլին միանգամից լքել է շոու բիզնեսը։


== Սկավառակագրություն ==
Fantastic (1983)
Make It Big (1984)
The Final (1986) (UK and Japan only)
Music from the Edge of Heaven (1986) (միայն Հյուսիսային Ամերիկայում և Ճապոնիայում)


== Ֆիլմագրություն ==
Wham-ը Չինաստանում․ Օտարերկրյա երկինք


== Շրջագայություններ ==
Club Fantastic Tour (1983)
The Big Tour (1984-85)
Whamamerica! (1985)


==== Համերգ ====
The Final (1986)


== Ծանոթագրություններ ==


== Արտաքին հղումներ ==
Ջորջ Մայքլի պաշտոնական կայք
Ջորջ Մայքլի համերգային արխիվ
Wham! Archived 2009-08-26 at the Wayback Machine. Rolling Stone-ում
Ջանինա Գավանկար

Ջանինա Գավանկար (անգլ.՝ Janina Gavankar, նոյեմբերի 29, 1980(1980-11-29), Ջոլիետ), ամերիկացի դերասանուհի և երգչուհի։ Հայտնի է հեռուստատեսության դերերի շնորհիվ։


== Կենսագրություն և կարիերա ==
Գավանկարը ծնվել և մեծացել է Իլինոյս նահանգի Ջոլիեթ քաղաքում։ Ավարտել է Չիկագոյի Իլինոյսի համալսարանը։ 2000-ականներին նա սկսել է իր դերասանական կարիերան «Վարսավիրանոց» (2002), «Վարսահիրանոց 2։ Կրկին գործում» (2004), «Թունդ դեղ», «Աստղային դարպասներ։ Ատլանտիդա», «Կրքի անատոմիա» և «Ծովային ոստիկանություն։ Հատուկ Բաժին» ֆիլմերում փոքր դերերով։ 2007-2009 թվականերին Գավանկարը ունեցել է երկրորդական դեր Showtime հեռուստաալիքի «Սեքսն այլ քաղաքում» սերիալում, որից հետո նկարահանվել է ABC-ի «Դարպասներ» սերիալում։
2011-2013 թվականներին Գավանկարը նկարահանվել է HBO հեռուստաալիքի «Իրական արյուն» սերիալում։ Այնուհետև նա երկրորդական դերեր է ունեցել The CW-ի «Նետ» և «Վամպիրի օրագրերը» սերիալներում։ 2014 թվականին Գավանկարը կանոնավոր դեր է ստանձնել NBC-ի «Լաուրայի գաղտնիքները» սերիալում։


== Ծանոթագրություններ ==


== Արտաքին հղումներ ==
Ջանինա Գավանկարը Internet Movie Database կայքում
Ջոզեֆ Գորդոն-Լևիթ

Ջոզեֆ Լեոնարդ Գորդոն-Լևիթ (անգլ.՝ Joseph Leonard Gordon-Levitt, փետրվարի 17, 1981(1981-02-17)[…], Լոս Անջելես, Կալիֆոռնիա, ԱՄՆ), ամերիկացի դերասան, պրոդյուսեր, սցենարիստ և ռեժիսոր։ Առաջին դերերը կինոյում կերտել է վաղ հասակում։ Վաղ ֆիլմերից առավել հայտնի են «Բեթհովենը», «Հրեշտակները դաշտից դուրս», «10 պատճառ քեզ ատելու» և այլն։
Գորդոն-Լևիթը տևական դադար է առնում դերասանական կարիերայից՝ ընդունվելով Կոլումբիայի համալսարան, սակայն կրթությունը կիսատ է թողնում 2004 թվականին և վերադառնում դերասանական կարիերային։ Մինչ այժմ Գորդոն-Լևիթի մասնակցությամբ առավել հայտնի ֆիլմերից են «Ամռան 500 օր», «Սկիզբ», «50/50», «Շտապ առաքում», «Մռայլ ասպետը. Լեգենդի վերածնունդը» և այլն։
«hitRECord» առցանց բազայի հիմնադիրն ու տնօրենն է։


== Արտաքին հղումներ ==
Էջը IMDb կայքում
«hitRECord»-ի պաշտոնական կայք


== Ծանոթագրություններ ==
Նոզդրինկա

Նոզդրինկա (ռուս.՝ Ноздринка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոբաչովկա

Լոբաչովկա (ուկրաիներեն՝ Лобачівка), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1680 թվականին։
2001 թվականի տվյալներով Լոբաչովկա գյուղում բնակվում էր 841 մարդ։ Բնակավայրը զբաղեցնում է 1339 կմ² տարածք։ Բնակչության խտությունը կազմում էր 628,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուլուխի կամուրջ

Սուլուխ կամուրջ, կամուրջ Արածանի գետի վրա, Մուշ - Խնուս ճանապարհին, Սուլուխ գյուղի մոտ։ Այն կառուցվել է 867 թվականին Սուլուխ անունով մի հայի կողմից։ Կամուրջն ունի 190 մետր երկարություն և կառուցված է 12 կամարների վրա։
1907 թվականի մայիսի 27-ին Սուլուխ կամրջի մոտ է զոհվել հայ ազգային ազատագրական շարժման հերոս, ֆիդայի, ՀՅԴ անդամ Գևորգ Չաուշը։

Տարիներ շարունակ հայերը, ինչպես Արևմտյան Հայաստանից, այնպես էլ Հայաստանից և Սփյուռքից, այցելելով Մուշ, պարտադիր կերպով իրենց հարգանքի տուրքն էին մատուցում հերոսին՝ այցելելով նրա նահատակման վայր՝ Սուլուխ կամուրջ, ինչը դուր չէր գալիս Թուրքիայի ղեկավարությանը, և 1996 թվականին թուրքերը պայթեցրին Սուլուխ կամուրջը։

Կամրջի երեք կամարը ամբողջությամբ փլվեց, և կամուրջը դարձավ անանցանելի։
Մուշ քաղաքի հայ համայնքը միանգամից արձագանքեց այս ոճրագործությանը։ Արմեն Գալստյանի գլխավորությամբ Մուշի հայերը մի քանի անգամ նամակով դիմեցին Եվրոխորհրդին, և վերջապես 2009 թվականին Սուլուխ կամրջի փլված երեք կամարը վերակառուցվեց։


== Ծանոթագրություններ ==
Ճկեր

Ճկեր, համանուն կենտրոնով գավառ Կիլիկյան Հայաստանի հարավարևելյան անկյունում, Հայոց (Ալեքսանդրետ) ծոցի արևելյան ափամերձ շրջանում։ 1185 թվականին Ռուբեն Բ իշխանը Ճկեր և այլ բերդեր հարկադրաբար զիջեց Անտիոքի դքսությանը և ազատվեց գերությունից։ Սակայն Լևոն Բ նույն թվականին ազատագրեց այդ բերդերը (Ճկերի բերդատեր իշխանը հիշվում է Լևոն Բ-ի թագադրման արարողության մասնակիցների թվում)։ 1214 թվականին Լևոն Բ Ճկեր պարգևում է խաչակիր ասպետներին՝ հարկային և զինվորական ծառայության դիմաց։ Լևոն Բ-ի և խաչակիր ասպետների միջև կնքած լատիներեն պարգևագրում Ճկեր բերդից և Մաշկևոր վանքից բացի գավառում հիշատակվում են 10 այլ բնակավայր, որոնցից հայտնի է ՛միայն Պայաս ավանագյուղը։
Nothing But Thieves (ալբոմ)

Nothing But Thieves, դեբյուտային ստուդիական ալբոմ, որը թողարկվել է 2015 թվականի հոկտեմբերի 16–ին Nothing but Thieves խմբի կողմից, Մեծ Բրիտանիայում Sony Music Entertainment լեյլբի վրա, իսկ ԱՄՆ–ում՝ RCA Victor–ի վրա։ Դրա պրոդյուսերն է Ջուլիան Էմերին՝ Ջիմ Իրվինի, Դոմինիկ Կրեյքի ու Լարի Հաբիթի լրացուցիչ արտադրությամբ, և Քենսո Թաունսհենդի և Ադամ Նոուբլի միքսերով։


== Կոմերցիոն նվաճում ==
2017 թվականի մայիսի 4–ի դրությամբ, ալբոմը վաճառվել է ավելի քան 250,000 օրինակով և ունի ավելի քան 174 միլիոն սթրիմ։


== Թրեք լիստ ==


== Կազմ ==


== Հիթ–շքերթներ ==


== Ծանոթագրություններ ==
Զիրաֆքի

Զիրաֆքի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մատ (Սպարկերտի գավառ)

Անվան այլ կիրառումների համար տե՛ս՝ Մատ (այլ կիրառումներ)Մատ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
1880-ական թվականներին ուներ 15 տուն, իսկ 1909 թվականին 20 տուն հայ բնակիչ։
Մատն ուներ Ս. Սահակ անունով հայկական եկեղեցի։
1895 թվականին գյուղը կողապտվել է թուրքերի կողմից։ Սպանվել է 9 հայ, իսկ մնացածը բռնի ուժով մուսուլմանացվել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կուրկուրի

Կուրկուրի (ֆր.՝ Courcoury), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Էստ կանտոնի կազմի մեջ։ Հանդիսանում է Սենտի շրջանը։
Համայնքի INSEE կոդ՝ 17129։


== Բնակչություն ==
Համայնքի բնակչությունը 2010 թվականին կազմում էր 713 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կուրկուրի (ֆր.)
Ռադկովիցա

Ռադկովիցա (ուկրաիներեն՝ Радковиця), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Ռադկովիցա գյուղում բնակվում էր 473 մարդ։ Բնակավայրը զբաղեցնում է 2611 կմ² տարածք։ Բնակչության խտությունը կազմում էր 181,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Square Two

«Square Two», հարավկորեական Blackpink խմբի երկրորդ սինգլային ալբոմը, հրապարակվել է 2016 թվականի նոյեմբերի 1-ին՝ YG Entertainment և KT Music լեյբլների կողմից։ Ալբոմը ներառում է երկու նոր կոմպոզիցիա՝ «Playing with Fire» և «Stay»: Երգերի հեղինակներն են՝ Թեդդի Պակը, R.Tee-ն և Սո Վոն Ջին։ Խմբի նոր երգերի կենդանի կատարումները տեղի են ունեցել նոյեմբերի 6-ին Inkigayo հաղորդման ժամանակ և նոյեմբերի 10-ին M Countdown հաղորդման ընթացքում։


== Տեղեկություններ ալբոմի մասին ==
2016 թվականի հոկտեմբերի 19-ին YG Entertainment լեյբլի ներկայացուցիչները տեղեկացրել են Blackpink խմբի նոր ալբոմի թողարկման մասին։ Հոկտեմբերի 24-ին հրապարակվել են նոր երգերի անուները և մի քանի օրվա ընթացքում ներկայացվել են թիզեր լուսանկարները։ Հոկտեմբերի 30-ին հրապարակվել են հոլովակներ «Stay» երգի տեսահոլովակի նկարահանումներից, իսկ հոկտեմբերի 31-ին «Playing With Fire» երգի նկարահանումներից։ «Playing With Fire» և «Stay» տեսահոլովակների ռեժիսորը Հան Սան Մինը հայտնի է 2NE1 խմբի «Gotta Be You» տեսահոլովակի աշխատանքի և Big Bang խմբի «Sober» տեսահոլովակի շնորհիվ։ Հոկտեմբերի 31-ին տեսահոլովակները հրապարակվել է խմբի պաշտոնական կայքում։


== Երգացանկ ==


== Չարթեր ==
Playing with Fire«Stay»


== Ծանոթագրություններ ==
Սառնամանիք Եվրոպայում (2017)

Սառնամանիքներ Եվրոպայում, ձնախառն սաստիկ ցուրտ եղանակ, որը պատել է ողջ Եվրոպա աշխարհամասը։ Հունվարի 9-ի տվյալներով զոհերի թիվը հասել է 60-ի։ Սառնամանիքը հիմնականում տարածվում է Կենտրոնական և Արևելյան Եվրոպայում։ Որոշ երկրներում թռիչքները և նավարկությունները ժամանակավորապես դադարեցվել են, իսկ որոշ տարածքներում էլ դադարեցվել է էլեկտրամատակարարումը։ Սառնամանիքներն առաջացել են Արևմտյան Եվրոպայի տարածքում ձևավորված բարձր ճնշման դաշտի, ինչպես նաև Ռուսաստանից և Սկանդինավիայից փչող քամիների արդյունքում։ Հունվարի 9-ին բևեռային օդային զանգվածներների արդյուքնում, որոնք տարածվում էին Գերմանիայից մինչ Բալկաններ, Հունաստանում և Թուրքիայի արևմտյան մասում, հատկապես Ստամբուլի, Քոջայելիի, Թեքիրդաղի մարզերում, ձյան բարձրությունը հասավ 1,2 մետրի։ Բորա քամիներից մեծապես տուժեց Խորվաթիան։ Առատ ձյուն սկսեց տեղալ Իտալիայի կենտրոնական շրջաններում, որի պատճառը Ադրիատիկ ծովից փչող սառը օդային զանգվածներն են։


== Տուժած շրջաններ ==
2017 թվականի առաջին շաբաթվա ընթացքում, 46 մարդ (հատկապես անօթևաններ) մահացած հայտնաբերվեցին Լեհաստանում, երբ ջերմաստիճանը հասել էր մինչև −20 °C (−4 °F): Վարշավայի և Կրակովի տեղական իշխանությունները անվճար տրանսպորտային միջոցներ հատկացրեցին բնակչությանը՝ ցուրտ եղանակի արդյունքում առաջացած սմոգից պաշտպանվելու համար։ Վրոցլավում օդի աղտոտվածության մակարդակը հասել է կրիտիկական աստիճանի։ Մահվան 7 դեպք է արձանագրվել Իտալիայում (մեծ մասամբ անօթևաններ), իսկ երկրի մեծ մասում տեղում է առատ ձյուն։ Իտալիայում օդանավակայանների մեծ մասը փակվել են, ներառյալ նաև Սիցիլիան, Բարին և Բրինդիզիում։ Սառցակալել է Ադրիատիկ ծովը։ Իտալիայի վարչապետ Պաոլո Ջենտիլոնիի հրամանով փակվել են երկրի հարավումգտնվող դպրոցները։

Մահվան 8 դեպք է գրանցվել Չեխիայում, դարձյալ անօթևաններ։ Երեք միգրանտների սառած մարմինները հայտնաբերվել են Բուլղարիայի և Թուրքիայի սահմանին։ Բժիշկներ առանց սահմանների կազմակերպությունը բարձրացրել է միգրանտների առողջական անվտանգության ռիսկային ցուցանիշը, հատկապես Բելգրադի ճամբարում բնակվող 2000 միգրանտների համար։ Ստամբուլում փակվել է Բոսֆորի նեղուցը, իսկ Աթաթուրքի անվան միջազգային օդանավակայանում և Սաբիհա Գյոքչենի անվան միջազգային օդանավակայանում հետաձգվել են ավելի քան 650 տեղական և միջազգային թռիչքներ։ Ձնաբուքը կաթվածահար է արել Բուլղարիայի, Ռումինիայի և Ուկրաինայի երթևեկությունը,, իսկ Դանուբ գետը փակ է նավարկության համար։


== Ծանոթագրություններ ==
Գրիգորովկա (գյուղ, Մաշևկայի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Գրիգորովկա գյուղում բնակվում էր 272 մարդ։ Բնակավայրը զբաղեցնում է 14 կմ² տարածք։ Բնակչության խտությունը կազմում էր 19,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովրդային տուն

ժողովրդային տներ (ռուս.՝ Народный дом), ի սկզբանե՝ ժամանցի և մշակույթի կենտրոններ, որոնք կառուցվել էին` նպատակ ունենալով աշխատավոր դասակարգի համար հասանելի դարձնել արվեստը և մշակույթը։ 
Սակայն, արդի ժողովրդային տները, բաց են բոլոր դասակարգերի համար եւ շատ մեծ դեր ունեն հասարակությունների առաջացման գործին մէջ։


=== Ժողովրդային տների առաքելությունները ===
Ժողովրդային տները հիմնվեցան իբրև աշխատավորական ընտանիքրի մշակութային եւ ժամանցի վայր։
Ժողովրդային տների ամենեն առաջին առաքելությունն է՝ զարգացնել աշխատավոր ընտանիքներին եւ այդ առաքելությունը կատարելու համար նա հիմնեց գրադարաններ ուր աշխատավորները ձրիաբար կարող են կարդալ գրքեր.կազմակերպեց քաղաքական, պատմական, մշակութային եւ մարդասիրական ձեռնարկնե, վեճեր եւ դասավանդումներ.հյուրընկալեց աշխատավորական,սոցիալիստական սոցիալ դեմոկրատականկուսակցությունների ժողովներն ու հաւաքոյթները.չափահասներին եւ երեխաներին կրթություն ապահովեց։
Ժամանցի կողմեն՝ կազմակերպեց պարահանդեսներ, խնճոյքներ, խրախճանքներ, երգահանդեսներ եւ այլ սոցիալական ձեռնարկներ։


=== Ժողովրդային տները Հայկական սփյուրքում ===
Հայկական սփյուրքում, ժողովրդային տները հարաբերություն ունեն Հ.Յ.Դ.-ին հետ։
Նրանք շատ մեծ դեր խաղցան սփյուռքահայի առաջադիմնութեան գործին մէջ.դասավանդելով իրեն քաղաքականություն, պատմություն, մշակույթ եւ այլ հանրային գիտակցություններ։
Այսօր, ժողովրդային տներում գտնվում են Հ.Յ.Դ.-ի պատանեկան, երիտասարդական եւ ուսանողական միությունների կենտրոն։


=== Ժողովրդային տները Սկանդինավիայում ===
Սկանդինավիայում ծանօթ է իբրեւ (folkets hus)։
Ժողովրդային տները, եղած են Սկանյինավիական աշխատավորական շարժման շտաբները, այնտեղից է աշխատավորական շարժումը տարածում իր գաղափարներն ու ծրագիրները.անտեղից է որ երկրի բոլոր աշխատավորները միանում են պայքար են մղում անարդարության եւ անհավասարության դեմ։
սոցիալ դեմոկրատ եւ ձախ կուսակցությունները, արհմիություններն ու այլ աշխատավորական կազմակերպությունները ժողովրդական տներին դարձուցած են իրենց մշակութային կենտրոնը։


=== Ժողովրդային տները այլ երկրներում ===
Իսպանիայում ծանօթ է իբրեւ (casa del pueblo)որը հարաբերություն ունի սոցիալիստական եւ արհմիությունների հետ։
Իտալիայում ծանօթ է իբրեւ (Casa del Popolo)։
Ռուսաստանում՝ իբրեւ(Народный дом)։
Թուրքիայում՝ իբրեւ(halkevleri)։
Լորան Գասպար

Լորան Գասպար(հունգ.՝ Gáspár Loránd, ֆր.՝ Lorand Gasparփետրվարի 28, 1925(1925-02-28), Տըրգու Մուրեշ, Մուրեշ, Ռումինիա - հոկտեմբերի 9, 2019(2019-10-09), Փարիզի 6-րդ շրջան, Փարիզ), ֆրանսիացի բժիշկ, գրող և թարգմանիչ։


== Կենսագրություն ==
Լորան Գասպարը ծնվել է Տրանսիլվանիում՝ հրեայի ընտանիքում, որտեղ նրանք խոսում էին հունգարերեն, ռումիներեն, գերմաներեն։ Մանկուց սովորել է նաև ֆրանսերեն։  1943թվականին ընդունվել է Բուդապեշտի համալսարան, իսկ 1944 թվականին նրան նացիստները արտաքսել են Էլզասի աշխատանքային ճամբար։ 1945 թվականի մարտին նա փախել է Ֆրանսիա,  1946 թվականից սովորել  Փարիզ ում բժշկություն։
1954-1969թվականներին աշխատել է որպես վիրաբույժ   Իսրայելում, 1970-1995 թվականներին -  Թունիսում։ Նյարդաբանությանը վերաբերող աշխատությունների հեղինակ է։
1949թվականին Փարիզում հրատարակել է հունգարերենով գրական ամսագիր,  1953 թվականին Գերմանիայում հրատարակել աֆորիզմների գիրք հունգարերեն, իսկ հետո գրել ֆրանսերեն։ Որպես բանաստեղծ իր նորամուտը նշել է  Նյութի չորրորդ վիճակը  բանաստեղծությունների գրքով (1966,  Ապոլիների մրցանակ)։
Նա բանաստեղծություններ է թարգմանել անգլերենից (Դեյվիդ Հերբերթ Լոուրենս), գերմաներենից (Ռայներ Մարիա Ռիլկե), հունարենից (Յորգոս Սեֆերիս), հունգարերենից (Յանոշ Պելինսկի, Շանդոր Վերյոշ, Օտտո Տոլնաի և այլն)։ Միջին Արևելքի մասին ճամփորդական գրառումների համահեղինակ է։ Նա նաև հանդես է եկել որպես լուսանկարիչ։


== Ճանաչում ==
Պոեզիայի մեծ մրցանակ Փարիզ (1987)
Պոեզիայի ազգային մեծ մրցանակ (1994)
Գոնկուրի պոեզիայի մրցանակ`ստեղծածի ամբողջության համար (1998):


== Գրքեր ==
Le Quatrième État de la matière. — Paris: Flammarion, 1966.
Gisements. — Paris: Flammarion, 1968.
Histoire de la Palestine. — Paris: Maspero, 1968 (թարգմ. 1978)
Palestine, année zéro. — Paris: Maspero, 1970.
Sol absolu. — Paris: Gallimard, 1972.
Approche de la parole. — Paris: Gallimard, 1978.
Corps corrosifs. — Fata Morgana, 1978.
Egée suivi de Judée. — Paris: Gallimard, 1980.
Sol absolu, Corps corrosifs et autres textes, avec un essai d’autobiographie. — Paris: Gallimard, 1982.
Amandiers. — Gentilly: Hofer, 1980 (նկարազարդում Էտիեն Այդու)
Feuilles d’observation. — Paris: Gallimard, 1986.
Carnets de Patmos. — Cognac: Le temps qu’il fait, 1991.
Égée, Judée, suivi d’extraits de Feuilles d’observation et de La maison près de la mer. — Paris: Gallimard, 1993.
Apprentissage. — Paris: Deyrolle, 1994.
Carnets de Jérusalem. — Cognac: Le temps qu’il fait, 1997.
Patmos et autres poèmes. — Paris: Gallimard, 2001.
Derrière le dos de Dieu. — Paris: Gallimard, 2010


== Ծանոթագրություններ ==


== Գրականություն ==
Allaire S., Tenne M. Présence de Lorand Gaspar. — Amsterdam; New York: Rodopi, 2009.
Ben Abdeladhim M. Lorand Gaspar, en question de l’errance. — Paris: Harmattan, 2010.
Debreuille J.-Y. Lorand Gaspar. — Paris: Seghers, 2007.
Lançon D. Lorand Gaspar. — Cognac: Le Temps qu’il fait, 2004.
Lorand Gaspar: poétique et poésie: colloque international / Yves-Alain Favre, ed. — Pau: Université de Pau et des pays de l’Adour, 1987.
Lorand Gaspar: transhumance et connaissance: colloque de Cerisy / Madeleine Le Cunff-Renouard, ed. — Paris: J.M. Place, 1995.


== Արտաքին հղումներ ==
Биография, библиография, фото(ֆր.)
Биография(չաշխատող հղում)(անգլ.)
Ալբիի տաճար

Սուրբ Ցեցիլիա (ֆր.՝ Basilique Cathédrale Sainte-Cécile d'Albi), բազիլիկ տաճար, հայտնի է նաև Ալբիի տաճար անվանումով։ Գտնվում է Ֆրանսիայի հարավում՝ Ալբիի քաղաքում։ Կաթոլիկ կառույց է Ալբիի քաղաքում, համարվում է նաև նույն քաղաքի արքեպիսկոպոսական նստավայրը։ Սկզբում կառուցվել է որպես ամրոց՝ Ալբիգոյան խաչակրաց արշավանքի ժամանակ։ Հիմնական կառուցումն սկսվել է 1282 թվականին և տևել է մոտ 200 տարի։ Ալբիի տաճարը համարվում է ամենախոշոր աղյուսի կառույցը։
2010 թվականին տաճարը ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Պատմություն ==

Ներկայիս Ալբիի տաճարին նախորդել են այլ կառույցներ։ Առաջին կառույցը թվագրվել է 4-րդ դարում և 666 թվականին այրվել է հրդեհի պատճառով։ Երկրորդն արձանագրվել է 920 թվականին, Սուրբ Ցեցիլիայի անունով՝ ներկայիս երաժիշտների հովանավորը։ Այն վերահաստավեց 13-րդ դարում, քարի վրա գտնվող Հռոմեական կաթոլիկ եկեղեցու կողմից։
Աղյուսի գոթական ոճով տաճարը կառուցվել է ամբողջությամբ աղյուսով՝ կաթարների եկեղեցու հովանավորությամբ, 1287-1480 թվականներին։ Կաթարները մերժում են կաթոլիկական եկեղեցու հեղինակությունը և ուսմունքը։ Այդ պատճառով Իննոկենտիոս III-ը սկսել է Ալբիգոյան խաչակրաց արշավանքը՝ հարավային Ֆրանսիայում կաթարիայությունը մարելու համար, որն ավարտվում է բնակչության մեծ կորուստով։
Եկեղեցու կառուցման հրահրիչն էր Բերնարդ դե Կաստանը՝ Հռոմի կաթոլիկ եկեղեցու՝ Ալբիի եպիսկոպոսը և Լանգեդոկի ինկվիզիտորը։ Նավի կառուցման աշխատանքներն ավարտվել են մոտ 1330 թվականին։


== Առանձնահատկություններ ==

Տաճարը կառուցված է հարավային գոթական ճարտարապետության ոճով։ Ալբիի տաճարը կառուցված է գրեթե ամբողջությամբ աղյուսով։ Նշանավոր ճարտարապետական առանձնահատկությունները ներառում են զանգակատունը, (ավելացվել է 1492 թվականին), որը կանգնած է 78 մետր բարձրությամբ և Դոմինիկ դը Ֆլորենցիայի դուռը, որն ավելացվել է մոտ 1392 թվականին։ Նավը Ֆրանսիայի գոթական ճարտարապետության ոճով կառուցված ամենաընդարձակ օրինակն է՝ 18 մետր հեռավորության վրա։ Տաճարի ներսում բացակայում են ենթակողմերը, որոնք փոխարինվում են  փոքր մատուռների շարքերով, տաճարը վերածելով «դահլիճ-եկեղեցու»։ Գլխավոր մուտքը գտնվում է հարավային կողմում, այլ ոչ թե արմևտյան ճակատում՝ ինչպես ավանդական Ֆրանսիայում է։


== Տես նաև ==
Ալբի


== Ծանոթագրություններ ==


== Արտաքին հղումներ ==
Տեղադրություն
Սուրբ Ցեցիլիի տաճար Archived 2007-01-03 at the Wayback Machine.,Տուրիստական գրասենյակի կայքը
Շրջագայություն տաճարի ներսում Archived 2018-10-27 at the Wayback Machine.
Ալբիի տաճար | Ատլաս
Ամֆիսբենա

Ամֆիսբենա (հին հունարեն՝ ἀμφίς՝ երկու կողմից և βάινο՝ գնում եմ բառերից), հին հույների պատկերացմամբ հսկա երկգլխանի օձ, որի երկրորդ գլուխը գտնվում է պոչի վրա։ Ժամանակակից կենդանաբանության մեջ ամֆիսբեններ են անվանում թեփուկավորների կարգի որոշ կենդանիների, որոնք ընդունակ են պոչի կողմով ետ շարժվել։
Ըստ հունական դիցաբանության ամֆիսբենան ծնվել է Մեդուզայի արյունից, որը թափվել է, երբ Պերսևսը Մեդուզայի գլուխը ձեռքին թռել է Լիբիական անապատի վրայով։ Ամֆիսբենան նկարագրել է Լուկանոսը, Պլինիոս Ավագը, Իսիդոր Սևիլյացին և Թոմաս Բրաունը. վերջինս էլ հենց պնդել է, որ ամֆիսաբենան իրականում գոյություն չունի։


== Գրականություն ==
Խ. Լ. Բորխես, Երևակայական էակների գիրք, էջ 7


== Տես նաև ==
Ուրոբորոս
Դուգլաս շրջան (Նևադա)

Անվան այլ կիրառումների համար տե՛ս՝ Դուգլաս շրջան (այլ կիրառումներ)Դուգլաս շրջան (անգլ.՝ Douglas County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 1.839 կմ² է, բնակչությունը՝ 41.259 մարդ (2000 թ. տվյալներով)։ Շրջկենտրոնն է Մինդեն բնակավայրը։ Կազմավորվել է 1861 թ.։
Մկրտիչ Ենգիբարյանի տուն

Մկրտիչ Ենգիբարյանի տուն, բնակելի տուն Երևանում։ Գտնվում է Փավստոս Բուզանդի  4 հասցեում։ Կառուցվել է 1907 թվականին, ճարտարապետ Բորիս Մեհրաբյանի կողմից։ Պատկանում էր քաղաքային խորհրդի պատգամավոր, վաճառական Մկրտիչ Ենգիբարյանին, որը 1894 թվականից զբաղվում էր Պարսկաստանից և Թուրքիայից նավթի արտահանմամբ։ 1920-ական թվականներին այստեղ է տեղավորվել Հայաստանի կենտրոնական վիճակագրական վարչությունը։


== Նկարագրություն ==
Շենքը միահարկ է, ունի նկուղ։ Զուգաչափ հատակագծային հորինվածքն ուղղանկյուն է, երկայնակի հիմնապատով բաժանված է երկշարք սենյակների (ճակատի երկարությունը 34,6 մետր, սենյակների չափերը՝ 25,16 քառակուսի մետր և այլն)։ Կառույցի կենտրոնական առանցքում դեպի բակը տանող միջանցիկ մուտքն է, իսկ եզրերին՝ երկու շքամուտք։ Տարածքի խորքն են ձգվում երկու կարճ թև, որոնք հատակագծին տալիս են Ս տառի տեսք։ Բակի ճակատի երկարությամբ բաց սրահներ են (2,7 մետր խորությամբ)։ Պատերը տուֆակերտ են, միդիս շարվածքով։ Հատակագծային կազմության համանմանությամբ փողոցի կողմից, հարավ-արևմտյան ճակատի կառուցվածքը զուգաչափ է և ունի երեք առանցք։ Կենտրոնական առանցքը ելուստներով է և մուտքի կամարային կիսարշրջանաձև ճակատամասով, որն ամրացած է կիսասյուներով։ Կողային շքամուտքերը ձևավորված են համանման։ Դեկորատիվ-կիրառական արվեստի նմուշներ են փայտե բարձրաքանդակ դռները։ Շենքի ճակատը երկար է և բարձր, և այդ հարաբերակցությունը շեշտում է շենքի հորիզոնական ձգվածությունը։


== Պատկերասրահ ==


== Ծանոթագրություններ ==
(2434) Բատեսոն

(2434) Բատեսոն (անգլ.՝ Bateson), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 27-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 3,07981 ա. մ., առավելագույնը մոտենում է 2,5543 ա. մ. հեռավորության վրա և հեռանում 3,6053 ա. մ.։ Արեգակի շուրջ մեկ ամբողջական պտույտ է կատարում 1974,17 երկրային օրվա ընթացքում, իր ուղեծրով շարժվելով միջինում 0,182355 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2434) Բատեսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զիարաթ (այլ կիրառումներ)

Զիարաթ, կարող է վերաբերել՝

Զիարաթ - գյուղ Արևմտյան Հայաստանում, Վանի վիլայեթի Արճեշի գավառակում
Զիարաթ - լեռնանցք Հայկական լեռնաշխարհում, Բյուրական-Մենձուրյան լեռնահամակարգում
Նարիշկինների և Շուվալովների պալատ

Նարիշկինների և Շուվալովների պալատ, 19-րդ դարի ճարտարապետական հուշարձան Սանկտ Պետերբուրգում։ Գտնվում է Ֆոնտանկա գետի Առափնյա թաղամաս, տուն 21-ի և Իտալական փողոց, տուն 39-ի անկյունում։ Պալատը կառուցված է էկլեկտիկ ոճով՝ ուշ կլասիցիզմի և նոր վերածննդի տարրերի համադրությամբ։


== Պատմություն ==
Պալատն իր այժմյան տեսքը ստացել է մի քանի փուլերով կառուցվելուց հետո։ Պալատի ձախ մասը կառուցվել է 1780-ական թվականներին Վորոնցովների պատվերով և անհայտ ճարտարապետի նախագծով։ Հին շենքի աջակողմյան շինարարական աշխատանքները կատարվել են 1821-1822 թվականներին, կառույցի նոր սեփականատիրոջ՝ Դմիտրի Նարիշկինի պատվերով՝ հավանաբար Կարլ Ռոսի նախագծով։

Դմիտրի Նարիշկինը վաճառեց պալատն իր զարմիկին՝ Լև Նարիշկինին, որի օրոք իրականացվեց ներքին մի շարք կառույցների վերակառուցում (ճարտարապետ՝ Բեռնար դե Սիմոն), իսկ 1844-1849 թվականներին շենքի երկու մասերը միավորվեցին մեկ ընդհանուր ճակատամասով (ճարտարապետ՝ Նիկոլայ Եֆիմով)։
1846 թվականից շենքի սեփականատերերն էին Լև Նարիշկինի դուստրը՝ Սոֆյա Շուվալովան, և նրա ամուսինը՝ Պյոտր Շուվալովը, ապա նրանց որդին և հարսը։ Հոկտեմբերյան հեղափոխությունից հետո, մինչև 1925 թվականը շենքում գործում էր Պալատական կենցաղի թանգարանը։


== Խորհրդային ժամանակաշրջան ==
Խորհրդային ժամանակաշրջանում պալատը մի քանի անգամ փոխել է իր նշանակությունը։ Այնտեղ գործել է տպագրատուն, կենցաղի տուն, իսկ 1965 թվականից հետո՝ Արտասահմանյան երկրների ժողովուրդների հետ բարեկամության պալատ։
2001 թվականին պալատի մուտքի առջև, դեպի ափամերձ Ֆոնտանկա տեղադրվեց հուշաքար՝ ի հիշատակ Լենինգրադի պաշարման
ժամանակ կառուցված պատնեշի։

2006 թվականին պալատում կազմակերպվեցին վերականգման աշխատանքներ։ 2013 թվականի նոյեմբերի 19-ին այնտեղ պաշտոնապես բացվեց Ֆաբերժեի թանգարանը։ Այն դարձավ դաշնային մասշտաբով առաջին մասնավոր թանգարանը Ռուսաստանում։ Պալատի կապույտ հյուրասենյակում ցուցադրվում են Զատկվա ոսկերչական ձվերի հավաքածուն։ Պալատի մյուս սրահներում ցուցադրվում են 19-րդ դարի ռուսական ճենապակու, քարե քանդակների, սրբապատկերների, գեղանկարչության, արծաթագործության, թանկարժեք իրերի և հուշանվերների հավաքածուներ։


== Ծանոթագրություններ ==


== Գրականություն ==
Авгуль Л. Н., Крылова А. В. Дворец Нарышкиных-Шуваловых. — СПб: ООО "Алмаз", 1996. — 192 с. — (Знаменитые здания Санкт-Петербурга). — 5000 экз.
Жерихина Е."Частные дворцы Петербурга".
Мосякин А. Г. Жемчужное ожерелье Санкт-Петербурга. Дворцы, восставшие из пепла. СПб.: Паритет, 2014. Гл. 20. –– ISBN 978-5-93437-405-2.
Անրիշմոն (կանտոն)

Անրիշմոն (ֆր.՝ Henrichemont), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 1999 թվականի մարդահամարի կանտոնի բնակչությունը 3411 մարդ էր։Կանտոնի համարը 1815 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)